鹧鸪天
作者：柯丹邱《荆钗记》
朝代：元

paragraphs: 华发萧萧鬓若霜，老来无子实堪伤，箕裘事业谁承继，诗礼传家孰绍芳。
闲议论，细思量，欲将一女赘贤良。
流行坎坷皆前定，只把丹心托上苍。
老夫姓钱，名流行，温城人也。
昔在鸿门，忝考贡元。
衣冠世裔，时乖难显于宗风，阀阅名家，学浅粗知乎礼义。
不幸先妻早逝，只有一女，年方二八，欲招王十朋为婿，以继百年。
自愧再婚姚氏，幸喜此女能侍父母。
正是"子孝双亲乐，家和万事成。
"今日是老夫贱诞，聊备蔬酒，少展良辰。
李成那里？［末上］一点祥光现紫薇，匆匆瑞气蔼庭帏，齐簪翠竹生春意，共饮瑶卮介寿眉。
老员外有何钧旨？［外］请老安人出来。
［末］老安人有请。